Komission asetus (EY) N:o 2696/95, annettu 21 päivänä marraskuuta 1995, tiettyjen tavaroiden luokittelusta yhdistettyyn nimikkeistöön



Virallinen lehti nro L 280 , 23/11/1995 s. 0017 - 0018



KOMISSION ASETUS (EY) N:o 2696/95, annettu 21 päivänä marraskuuta 1995, tiettyjen tavaroiden luokittelusta yhdistettyyn nimikkeistöön EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1), sellaisena kuin se on viimeksi muutettuna komission asetuksella (EY) N:o 2588/95 (2), ja erityisesti sen 9 artiklan, sekä katsoo, että mainitun asetuksen liitteenä olevan yhdistetyn nimikkeistön yhdenmukaisen soveltamisen varmistamiseksi on annettava tämän asetuksen liitteessä tarkoitettujen tavaroiden luokittelua koskevia säännöksiä, asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt; näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan yhteisön erityissäännöksillä tavaroiden kauppaa koskevien tariffitoimenpiteiden tai muiden toimenpiteiden soveltamiseksi, tämän asetuksen liitteen taulukossa olevassa 1 sarakkeessa esitetyt tavarat on mainittujen yleisten sääntöjen mukaisesti luokiteltava vastaaviin 2 sarakkeen CN-koodeihin 3 sarakkeesta ilmenevin perustein, on asianmukaista, että tiedon saaja voi yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (3), sellaisena kuin se on muutettuna komission asetuksella (ETY) N:o 2454/93 (4), 12 artiklan 6 kohdan mukaisesti soveltaa vielä kolmen kuukauden ajan jäsenvaltioiden tulliviranomaisten tavaroiden luokittelusta yhdistetyssä nimikkeistössä antamia sitovia tariffitietoja, jotka eivät ole tällä asetuksella vahvistettujen säännösten mukaisia, ja tässä asetuksessa säädetyt toimenpiteet ovat tullikoodeksikomitean tariffi- ja tilastonimikkeistöjaoston lausunnon mukaiset, ON ANTANUT TÄMÄN ASETUKSEN: 1 artikla Liitteen taulukossa olevassa 1 sarakkeessa esitetyt tavarat on luokiteltava yhdistetyssä nimikkeistössä vastaaviin taulukossa olevan 2 sarakkeen CN-koodeihin. 2 artikla Jäsenvaltioiden tulliviranomaisten antamia sitovia tariffitietoja, jotka eivät ole tällä asetuksella vahvistettujen säännösten mukaisia, voidaan soveltaa vielä kolmen kuukauden ajan neuvoston asetuksen (ETY) N:o 2913/92 12 artiklan 6 kohdan mukaisesti. 3 artikla Tämä asetus tulee voimaan kahdentenakymmenentenäensimmäisenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 21 päivänä marraskuuta 1995. Komission puolesta Mario MONTI Komission jäsen (1) EYVL N:o L 256, 7.9.1987, s. 1 (2) EYVL N:o L 264, 7.11.1995, s. 4 (3) EYVL N:o L 302, 19.10.1992, s. 1 (4) EYVL N:o L 253, 11.10.1993, s. 1 LIITE >TAULUKON PAIKKA> Tuotetta käytetään emulgointiaineena erilaisten leipomatuotteiden valmistuksessa. 2. Jauheena, jyvinä tai pelletteinä oleva tuote, jossa on painoprosentteina ilmaistuna: - 48 % kalsiumvetyortofosfaattia ["dikalsiumfosfaatti"] - 40 % kalsiumbis(divetyortofosfaattia) ["monokalsiumfosfaatti"] ja - 12 % kalsiumkarbonaattia, jollaista käytetään eläinten ruokintaan. 2309 90 93 Luokittelu määräytyy yhdistetyn nimikkeistön 1 ja 6 yleisen tulkintasäännön määräysten sekä CN-koodien 2309, 2309 90 ja 2309 90 93 nimiketekstien mukaisesti. Katso myös harmonoidun järjestelmän selitykset, nimike 23.09, II osan C kohta. Tuote ei ole 31 ryhmän 3 huomautuksen A kohdan kuvausten mukainen. 3. Tekstiiliaineesta sovitettu tavara (koko: 5 cm × 80 cm), joka koostuu tekstiiliaineesta tehdystä putkesta, joka sisältää polyakryyliamidia nystyröiden muodossa ja jota käytetään märkänä ihon virkistämiseen. [Katso valokuva (1)] Luokittelu määräytyy yhdistetyn nimikkeistön 1 yleisen tulkintasäännön, 3 yleisen tulkintasäännön b kohdan ja 6 yleisen tulkintasäännön määräysten sekä CN-koodien 3926, 3926 90 ja 3926 90 99 nimiketekstien mukaisesti. Tuotteella on polyakryyliamidivalmisteen olennaiset ominaisuudet. >VIITTAUS FILMIIN> (1) Valokuva on ainoastaan ohjeellinen.